கேள்வி: கேட்வுமன் - கதாப்பாத்தரத்தின் இயல்பு என்பது என்ன?
பதில்: கேட்வுமன் அதிநவீன பொருட்களைப் பயன்படுத்தித் திருடுகின்ற திறமையான திருடி. அதனாலேயே பேட்மேனுக்கும் கேட்வுமனுக்குமான தொடர்பினைக் காதலென்றொ, வெறுப்பு என்றோ சொல்லமுடியாத நிலையில் வரைகலை எழுத்தாளர்கள் வைத்திருக்கின்றார்கள். பூனையைப் போல மெல்லிய நடையையும், மிக வேகமாக சுவர்களில் ஓடும் திறனும், ஆபத்துகளை முன்கூட்டியே அறிந்து செயல்படுவதுமாக கேட்வுமன் கதாப்பாத்திரம் அமைக்கப்பட்டிருந்தது. கேட்வுமன், முழுவதும் கதாநாயகர்களைப் போல நல்லவளாக அல்லாமல், சிறுசிறு திருட்டுகளைச் செய்வதாக இருந்தாலும், ஜோக்கர், பெங்குவின் போல கொடூரமான வில்லியாகச் சித்தரிக்கப்படவில்லை. பேட்மேனின் மீது காதல் கொள்வது போலவும், சில சமயங்களில் பேட்மேனுக்கு உதவுவது போலவும் கதைகள் சித்தரிக்கப்பட்டிருக்கின்றன.
கேள்வி: கேட்வுமன் - ஆயுதங்கள் குறித்து விரிவாக சொல்லுங்கள்.
பதில்: பொதுவாக கேட்வுமன் அதிகம் பயன்படுத்துவது சாட்டை ஆயுதத்தினைத்தான். எதிரியின் கைகளில் துப்பாக்கிகள் இருக்கும் போது சாட்டையை இலகுவாகப் பயன்படுத்தித் தாக்குதல் நடத்துவார். பேட்மேனைப் போல சுவரைப் பற்றி ஏறுவதற்கு தனி ஆயுதத்தினை கேட்வுமன் பயன்படுத்துவதில்லை. சாட்டையையே சுவரில் ஏறவும், கட்டிடங்களைத் தாண்டவும் பயன்படுத்துகிறார்.